stanford-oval/wikipedia huggingface dataset:
גופי (דמות דיסני)
רשימת הסרטים בהם השתתף > דמות אורח בסרטי דונלד דק

בנוסף על השתתפותו בסרטים כדמות מרכזית, וכדמות אורח בסרטים בהם מיקי מאוס היה הדמות המרכזית, השתתף גופי כדמות ראשית לצידו של דונלד דק בסדרה של סרטונים קצרים:
. 1938 - צידי הקוטב (Polar Trappers)
. 1938 - ציד השועל (The Fox Hunt)
. 1940 - בילפוסטרז (Billposters)
. 1945 - ללא מפרש (No Sail)
. 1946 - פרנק דק מחזיר אותם בחיים (Frank Duck Brings 'em Back Alive)
. 1947 - משתגע עם החום (Crazy With the Heat)
קומיקס

גם דמותו של גופי שהופיע בקומיקס נקראה בראשיתה "דיפי דואוג" (Dippy Dawg) אבל במהרה, בשנת 1936, שונה שם הדמות ל"גופי". בשנים הראשונות, על פי הקומיקס, לא אהדו יתר הדמויות את גופי וראו בו כדמות טרחנית המתערבת שלא לצורך, אולם עם השנים תיאר הקומיקס יחסים של חיבה בין הדמויות. הקומיקס שצוירו על ידי פלויד דוטפרדסון עבור דיסני עקבו אחרי עלילת הסרטים, ובקומיקס כיכבו דונלד וגופי כדמויות משנה לצד מיקי מאוס, אולם במהרה זכה דונלד דאק לפופולריות רבה, ולסדרת קומיקס בה כיכב לבדו, נותר גופי כדמות משנה לצד מיקי.
בשנות ה-90 פורסמה מחדש סדרה קומיקס בה מככב גופי בשם "הרפתקאות גופי", אולם הסדרה לא זכתה להצלחה כלכלית, ולאחר 17 חוברות היא הופסקה.
מדבבים לעברית

עמי מנדלמן (1989-2019)
יורם יוספסברג (2007- עד היום)
שרון כהן (פרק בודד ב-2011)
הערות שוליים

↑  Ebert, Roger. "A Goofy Movie movie review & film summary (1995)". rogerebert.com. Retrieved October 21, 2021. Is Goofy a human, or a dog? I once met Bill Farmer, who does the voice of Goofy, and he gave me the definitive answer: "Pluto is definitely a dog. Goofy is sort of the missing link between dog and man."
| מיקי מאוס וחבריו |
| --- | --- | --- |
| דמויות ראשיות | מיקי מאוס • מיני מאוס • פלוטו • גופי • דונלד דאק • דייזי דאק |  |
| דמויות נוספות | אוסוולד הארנב • הדוד קמצוץ • לודוויג פון דרייק • פיט • צ'יפ ודייל • קלרבל הפרה • הוראס הורסקולר • קלרה קלאק |  |
| שונות | יקום מיקי מאוס • מיקי מאוס (סדרת סרטים) |  |
| --- | --- |
בקרת זהויות :  NLI: 987007551623705171  GND: 11911514X  LCCN: no2016158236  MusicBrainz: b0270ca3-1e12-4a8d-a9b8-dcdadacb580c  VIAF: 35259232   WorldCat (עם VIAF): 35259232 
וולט דיסני מצייר את גופי לקבוצת ילדות בארגנטינה, 1941
דמותו של גופי כ"ג'ורג' גיף" בסרט "המלחמה הקרה" משנת 1951.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
גופי ובנו מקס גוף מתוך "גופי: הסרט" משנת 1995
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
גרודז'ייץ

| --- | --- |

 מדינה:  פולין פולין
 פרובינציה:  פולין גדול פולין גדול
 מחוז:  קונין
 קואורדינטות:  52°02′18″N 18°03′35″E﻿ / ﻿52.03833333°N 18.05972222°E﻿ / 52.03833333; 18.05972222 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודז'ייץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודז'ייץ(למפת פרובינציית פולין גדול רגילה) פוזנן קאליש קונין פילה לודז' פומ. פומרניה המערבית  לוב. קויאוויה-פומרניה שלזיה תחתית אופולהגרודז'ייץ(למפת פרובינציית פולין גדול מוגדלת) פוזנן קאליש קונין פילה לודז' פומרניה פומרניה המערבית  לובוש קויאוויה-פומרניה שלזיה תחתית אופולהגרודז'ייץ  he tabBackground:;tabBorder:#aaa;defaultTab:0;
 
גרודז'ייץ (בפולנית: Grodziec) הוא כפר במחוז קונין שבפרובינציית פולין גדול, במערב פולין. זהו מושב הגמינה (מחוז מינהלי) שנקראת גמינה גרודז'ייץ. הכפר שוכן כ-25 ק"מ מדרום-מערב לקונין ו-89 ק"מ מדרום-מזרח לבירה האזורית פוזנן.
בכפר 1,400 תושבים.
היסטוריה

עדויות ארכיוניות ראשונות לקיומו של הכפר קיימות מסוף המאה ה-14. מסוף המאה ה-15 עד סוף המאה ה-16 היה הכפר בבעלותה של משפחת גרודז'ייצקי (Grodziecki), ולאחר מכן עבר בין בעלויות של משפחות שונות. משנת 1872 היה הכפר בבעלות משפחת קווילצקי (Kwilecki).
היסטוריה > במלחמת העולם השנייה

לאחר כיבוש פולין בידי גרמניה בספטמבר 1939 שונה שם הכפר לגרוסדורף (Großdorf). בסוף 1939 גורשו לגרודז'ייץ יהודי העיירה הסמוכה ריחוואל (אנ') וביולי 1940 נשלחו לשם חלק מהיהודים שגורשו מקונין והסביבה, והם זכו לקבלת פנים חמה יחסית מתושבי הכפר הגויים. בהמשך אותו קיץ גורשו לגרודז'ייץ גם יהודים מסקולסק (אנ'), קרמסק (אנ'), וילצ'ין (אנ') ושלשין, ובמקביל הוקם בגרודז'ייץ גטו שמספר היהודים בו הגיע לאזור 2,000. היהודים אולצו לבצע עבודות כפייה, ולעיתים גם נשלחו לשם כך לזגורוב וליוזפוב. בתחילת 1941 גורשו חלק מיהודי גרודז'ייץ לגטו לודז', וחלקם הועברו משם למקומות אחרים. חלקם, בעיקר אלה שלא יכלו לעבוד, נרצחו ב-1942 בירי ביער מחוץ לגטו. באוקטובר נורו למוות יהודים אלה ביער סמוך. בסוף 1944 היה הכפר נקודת פעילות של קבוצות פרטיזנים סובייטיות. במחצית השנייה של ינואר 1945 שחררו קבוצות פרטיזנים את הכפר. זמן קצר לאחר מכן נכנסו כוחות הצבא האדום לכפר.
גרודז'ייץ היא מקום הולדתו של אלפונס ארדמן (פול'), חבר הסיים הפולני וממתנגדי הכיבוש הנאצי, שנרצח על ידי הנאצים.
אתרים בכפר

כנסייה נאו גותית מסוף המאה ה-19.
כנסייה קתולית על שם הבישוף הקדוש ווייצ'ך (Wojciech).
כנסיית עדי יהוה.
הערות שוליים

↑  "Central Statistical Office (GUS) - TERYT (National Register of Territorial Land Apportionment Journal)" (בפולנית). 2008-06-01.
1 2  יולנטה קריימר, גרודז'ייץ, אנציקלופדיה של המחנות והגטאות (כרך II, חלק A, עמ' 57–59), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
↑  גרודז'ייץ (Grodziec), באנציקלופדיה של הגטאות, באתר יד ושם
דגל קנדה

| --- | --- |

 כינוי:  עלה האֶדֶר
 כינויים נוספים:  צרפתית: l'Unifolié  (בעל העלה האחד)
 סוג הדגל:   דגל לאומי, דגל הצי האזרחי והמדיני
 יחס אורך/גובה:  1:2
 הונף לראשונה:  15 בפברואר 1965
 מוטיבים עיצוביים:  דגל אדום, פס קנדי לבן מוטען בעלה עץ אדר אדום
 שם המעצב:  ג'ורג' סטנלי
 גרסאות היסטוריות
 נס קנדה האדום
 
  דגל לאומי ודגל ימי לאומי
 דגל דה פקטו משנות ה-90 של המאה ה-19 עד 1965
דגל קנדה מתנופף מעל המוזיאון הימי של האוקיינוס האטלנטי בהליפקס, נובה סקוטיה
דגל קנדה, המוכר בשם "עלה האֶדֶר" ("עלה המייפל", אנגלית: Maple Leaf), שהוא אחד הסמלים הקנדים המוכרים ביותר או "בעל העלה האחד" (צרפתית: l'Unifolié), הוא דגל אדום אשר במרכזו ריבוע לבן (פס קנדי), המכיל בתוכו עלה עץ אדר מעוצב בעל 11 קדקודים. הדגל הונף לראשונה ב-15 בפברואר 1965 והחליף את דגל הממלכה המאוחדת כדגלה הלאומי של קנדה. כיום נחוג יום הזה כיום הדגל הלאומי של קנדה. הדגל החדש ייצג את זהותה הלאומית החדשה של קנדה ואת החלשת זיקתה הקודמת לבריטניה. הוא נועד לאפשר הזדהות לאומית של כלל האוכלוסייה, יהיה מוצאה אשר יהיה (אנגלי, צרפתי או אחר), עם המדינה.
הדגל החדש החליף את נס קנדה האדום שהכיל בתוכו את הדגל הבריטי ואשר שימש באופן לא רשמי כדגלה של קנדה מאז שנות ה-90 של המאה ה-19 ואושר בדבר המלך במועצה בשנת 1945 לשימוש "בכל מקום ובכל אירוע אשר בו חפצים להניף דגל קנדי ייחודי". בשנת 1964 הקים לסטר פירסון, ראש ממשלת קנדה, ועדה אשר תפקידה היה למצוא פתרון לסוגיית הדגל ובכך הצית דיון ציבורי נוקב בנוגע להחלפתו של דגל קנדה. מבין שלוש ההצעות אשר הוגשו לוועדה עיצוב דגל עלה האדר של ג'ורג' סטנלי (Stanley), אשר התבסס על דגל המכללה המלכותית הצבאית של קנדה, נבחר כדגלה הלאומי של קנדה. דגלי כוחות צבא, משרדים וגופים ממשלתיים קנדיים עוצבו מחדש תוך שימוש במוטיב עלה עץ האדר כהטענת דגל קנדה בקנטון הדגל או שימוש בעלה האדר בעיצובם.
דגל הממלכה המאוחדת (אשר נקרא בקנדה "דגל האיחוד המלכותי") הוא דגל קנדי רשמי גם כן ומשמש לשם אזכור חברותה של קנדה בחבר העמים הבריטי ואת נאמנותה לכתר. דגל הממלכה המאוחדת משמש גם כבסיס לעיצובם של כמה דגלים קנדיים ובהם דגלי הפרובינציות (אונטריו, מניטובה וקולומביה הבריטית).
עיצוב

אורכו של הדגל הקנדי הוא פעמיים גובהו. במרכזו של הדגל פס קנדי לבן (ריבוע אמצעי אנכי רחב בדגל תלת פסי - המונח נקרא על שם הדגל) אשר רוחבו כרוחב שני הפסים האדומים הצדדיים.
"Gules on a Canadian pale argent a maple leaf of the first."
"גולס (אדום), על פס קנדי ארז'ן (כסף/לבן) עלה עץ האדר של הראשון."
לעלה עץ האדר אשר שימש כסמל המייצג את קנדה מאז המאה ה-18, יש אחד עשר קודקודים. למספרם אין כל משמעות סמלית; הם אינם מייצגים את עשר הפרובינציות ועוד אחד לטריטוריות כפי שמסמל כוכב חבר העמים שעל דגל אוסטרליה, מספרם ועיצובם של קודקודי העלה נבחר לאחר מבחנים במנהרת רוח אשר הראו כי העיצוב הנוכחי (שבוצע בידי ז'ק סן-סיר) היה הפחות מטושטש מבין שלל העיצובים שנבדקו. בשנת 1921, הכריז המלך ג'ורג' החמישי כי הצבעים אדום ולבן הם הצבעים הרשמיים של קנדה; האדום מתוך צלב ג'ורג' הקדוש, והלבן מתוך סמל ממלכת צרפת מאז ימיו של שארל השביעי, מלך צרפת.
היסטוריה > ראשית ההתיישבות האירופאית בצפון אמריקה

הדגל הראשון אשר ידוע כי הונף על אדמת קנדה היה דגל צלב ג'ורג' הקדוש האנגלי שהוצב בידי ג'ון קבוט בהגיעו לחופה המזרחי של קנדה בשנת 1497. בשנת 1534 נטע ז'אק קרטייה צלב בגאספה ועליו הסמל המלכותי של צרפת - הפלר דה ליס, ספינותיו הניפו דגלים אדומים נושאי צלב לבן, דגל צרפת באותה התקופה וצרפת החדשה הניפה אף היא את דגלי צרפת תוך התפתחותם.
דגל האיחוד המלכותי הונף בהתיישבויות הבריטיות בנובה סקוטיה החל משנת 1621. לאחר כניעתה של צרפת החדשה לבריטים בשנות ה-60 של המאה ה-18, שימש דגל האיחוד המלכותי (אז נקרא בפשטות "דגל האיחוד" או בטעות "היוניון ג'ק") כדגל הלאומי דה יורה של קנדה עד אימוצו של הדגל הנוכחי בשנת 1965.
היסטוריה > איחוד הפרובינציות ויצירתה של קנדה

מעט לאחר איחוד קנדה בשנת 1867 גבר הצורך בדגלים קנדיים ייחודיים, והדגל הקנדי הראשון היה דגל המושל הכללי של קנדה – דגל הממלכה המאוחדת עם הטבעה של מגן מחולק לרבעים אשר בכל אחד מהם הופיע סמל מסמלי הפרובינציות אונטריו, קוויבק, נובה סקוטיה וניו ברנזוויק, מוקף בזר של עלי אדר.
בשנת 1870, השימוש הלא רשמי בנס האדום המושחת בסמל המשולב של קנדה החל לצבור תאוצה בים וביבשה וזכה לכינוי נס קנדה האדום. ככל שהתווספו פרובינציות חדשות לקונפדרציה, נוספו סמליהן לסמל המוטבע על הנס האדום. בשנת 1892 אישרה האדמירליות הבריטית את השימוש בנס קנדה האדום בים והמגן המורכב הוחלף בסמל קנדה. אולם הדגל הרשמי נותר דגל בריטניה עד שנת 1904.
עם הענקתו של נס קנדה האדום בשנת 1921 ודבר המלך במועצה משנת 1924 אישר את השימוש בנס על בנייני ממשל קנדיים ומחוץ לקנדה. בשנת 1925 ראש ממשלת קנדה, ויליאם ליון מקנזי קינג ייסד ועדה שמטרתה הייתה עיצוב דגל לשימוש בקנדה, אך הוועדה פורקה טרם הגשת המסקנות. על אף כישלון הוועדה בפתרון הסוגיה, נטיית הלב הציבורית בשנות ה-20 של המאה ה-20 הייתה לקראת תיקון בעיית הדגל הקנדי.
על אף העדר מעמדו הרשמי, התנוסס נס קנדה האדום על בניין הפרלמנט הקנדי.
על הדגל האדום הקנדי המקורי היה מצויר השלט ההרלדי המקורי של פרובינציות קנדה. בשנת 1922 הוחלף שלט האצולה בשלט האצולה של קנדה. בשנת 1924 אישרה ממשלת קנדה להשתמש בנס האדום על בנייני הממשלה, ובשנת 1945 הפרלמנט אישר את הדגל.
בשנת 1965 הוחלף הדגל בדגל קנדה הנוכחי.
במהלך מלחמת העולם השנייה שימש נס קנדה האדום כדגל הלאומי אותו נשאו הגייסות הקנדיים אל הקרב ובכך הפך לדגל הלאומי דה פקטו, הן בתוככי קנדה והן מחוצה לה. ועדה משולבת של הסנאט ובית הנבחרים של קנדה מונתה ב-8 בנובמבר 1945, על מנת להמליץ על דגל לאומי אותו יש לאמץ. עד 9 במאי 1946 הוגשו לוועדה 2,695 הצעות והוועדה מסרה את מסקנותיה, לפיהן "הדגל הלאומי של קנדה צריך להיות נס קנדה האדום עם עלה מייפל סתווי מוזהב עם מסגרת לבנה", אולם האספה המחוקקת של קוויבק הפצירה בוועדה שלא להכליל "סמלים זרים", כולל את דגל האיחוד המלכותי. ראש הממשלה מקנזי קינג גנז את החלטות הוועדה והותיר את הנס האדום במקומו.
היסטוריה > השפעתו על דגלי פרובינציות קנדה

שתי פרובינציות בקנדה השתמשו בנס האדום כדגלם - אונטריו ומניטובה. עם החלפת דגל קנדה בשנת 1965 החליטו שתיהן לשמר את נס קנדה האדום בדגליהן, כדגל אונטריו וכדגל מניטובה.
היסטוריה > החלפתו של הדגל

החלפתו של הדגל הייתה יוזמה של המפלגה הליברלית של קנדה ושל ראש ממשלת קנדה שעמד בראשה - לסטר פירסון. מטרת השינוי הייתה חיזוק האחדות הלאומית והזהות הקנדית. עיקרו של השינוי היה החלפת סמלה של האימפריה הבריטית, המסמל את הקולוניאליזם הבריטי, בסמל קנדי מקומי, שעמו יוכלו להזדהות ביתר קלות גם קנדים ממוצא שאינו בריטי - כאשר הכוונה בעיקר לקנדים צרפתים או האומות הראשונות.
בשנת 1965 אומץ דגל עלה המייפל.
עם המתנגדים לדגל החדש נמנו קבוצות מלוכניות, שתמכו בשימור הקשרים עם בריטניה, וכן הממשלות השמרניות של מניטובה ואונטריו. לאות מחאה, אימצו האחרונות את הדגל הישן כדגלן הרשמי הפרובינציאלי.
על אף שהדגל הישן עדיין מונף על ידי קבוצות מלוכניות הרוצות לשמר את המסורות הבריטיות, מקובל הדגל החדש על רוב אוכלוסיית קנדה. גם בקוויבק, אשר מרבית תושביה קנדים צרפתים צאצאי מהגרים צרפתים המתנגדים לפדרליזם הקנדי אותו מסמל הדגל, דגל עלה האדר אינו מקובל, וזו מעדיפה להניף תחתיו את דגל קוויבק, המעוטר בפרח האירוס, המסמל את קוויבק ואת המסורת הצרפתית.
היסטוריה > דיון הדגל הגדול ואימוצו של דגל עלה האדר

עד שנות ה-60 החריף הדיון הציבורי על דגל קנדי רשמי והפך למוקד מחלוקת שהתחדד בדיון הדגל הגדול של 1964. בשנת 1963 ממשלת המיעוט הליברלית של לסטר פירסון עלתה לשלטון והחליטה לאמץ דגל קנדי חדש באמצעות דיון פרלמנטרי. התומך הפוליטי העיקרי בשינוי היה ראש הממשלה לסטר פירסון אשר שימש כמתווך במהלך "משבר סואץ" (מלחמת סיני) בשנת 1956 ועל כך זכה בפרס נובל לשלום. פירסון הוטרד מכך שבמהלך המשבר הממשלה המצרית התנגדה לשיתוף כוחות קנדיים ככוח שמירת שלום על בסיס קיומו של דגל הממלכה המאוחדת (כדגל אחד הצדדים הניצים) על דגלה של קנדה (נס קנדה האדום). מטרתו של פירסון הייתה ליצור דגל קנדי ייחודי ובלתי ניתן לבלבול. המתנגד העיקרי להחלפתו של הדגל היה מנהיג האופוזיציה וראש הממשלה לשעבר ג'ון דיפנבייקר אשר הפך את הדיון על הדגל למסע צלב אישי.
פירסון עמד בראש ממשלת מיעוט והסתכן באיבוד כוחו עקב הדיון בנושא, אך הוא ידע כי הנס האדום לא היה פופולרי בקוויבק שהיוותה בסיס ליברלי לתמיכה בו. מעוז ההתנגדות העיקרי להחלפתו של הנס האדום היה מטבע הדברים בקנדה הבריטית, שם היה אהוד ביותר עקב זיקתו הישירה לחבר הלאומים. ב-27 במאי העלתה ממשלת המיעוט של פירסון הצעת חוק להחלפתו של הנס האדום בעיצוב דגל "מים אל ים" (המוטו הקנדי) בעל גבולות כחולים ושלושה עלי אדר מחוברים על רקע לבן. הצעת החוק הובילה לשבועות של דיונים חריפים בפרלמנט והעיצוב נודע כ"נס פירסון". דיפנבאקר דרש את קיומו של משאל עם על נושא הדגל, אך פירסון הקים ועדה פרלמנטרית רב-מפלגתית של חמישה עשר חברים על מנת לבחור עיצוב חדש. לאחר תקופה של למידה ותמרונים פוליטיים, בחרה הוועדה את העיצוב הנוכחי אשר נוצר בידי ג'ורג' אף. ג'י. סטנלי והושפע מדגל המכללה המלכותית הצבאית של קנדה השוכנת בקינגסטון, אונטריו. הדגל זכה בתמיכה פה אחד של חברי הוועדה ב-29 באוקטובר 1964 ואושר ברוב בבית הנבחרים ב-15 בדצמבר 1964, הסנאט הוסיף את אישורו יומיים לאחר מכן.
מלכת קנדה וראש חבר העמים אליזבת השנייה, הכריזה על הדגל החדש ב-28 בינואר 1965 והוא הונף לראשונה בטקס רשמי ב-15 בפברואר 1965 על גבעת הפרלמנט באוטווה, בנוכחות נציגה של המלכה - המושל הכללי של קנדה, ראש הממשלה, חברי הקבינט וחברי בתי הפרלמנט הקנדי. נס קנדה האדום והמגן של שלט האצולה המלכותי של קנדה הורד מן התורן בצהרי היום ודגל עלה האדר החדש הונף במקומו, לקול שירת הקהל את ההמנון הלאומי: "הו קנדה" ולאחריו ההמנון המלכותי: "אלוהים, נצור את המלכה". דובר הסנאט מאוריציו בורגט צוטט: ”הדגל הוא סמל האחדות הלאומית. הוא מייצג, מעל כל צל של ספק, את תושבי קנדה ללא הבדל גזע, לשון, אמונה או דעה.” באופן אירוני, עץ האדר גדל רק בקוויבק, אונטריו וניו ברנזוויק.
קידומו של הדגל

כבר מאז אימוצו של הדגל הקנדי בשנת 1965, מימנה הממשלה הקנדית תוכניות שונות לקידום מעמדו ותדמיתו על מנת להגביר את חשיפתו של הדגל ואת רעיון הזהות הלאומית העומד מאחוריו.
מבין התוכניות הרבות בולטות בעיקר, "תוכנית הדגל הפרלמנטרית" של משרד המורשת הקנדית ותוכנית הדגל אשר לה אחראי המשרד לעבודות ציבוריות ושירותים ממשלתיים. תוכנית הדגל הפרלמנטרית הופעלה בדצמבר 1972 בידי הקבינט, על מנת לעורר את המודעות לדגל החדש. מטרתה של התוכנית הייתה, לאפשר לחברי בית הנבחרים של קנדה להפיץ דגלי קנדה וסיכות בצורת הדגל לקהל בוחריהם. תוכנית זו פועלת ללא הפסקה מאז שנת 1973. תוכנית הדגל של המשרד לעבודות ציבוריות היא מסירת דגלים אשר הונפו מעל גגו של מגדל השלום ומעל האגפים המערבי והמזרחי של גבעת הפרלמנט לקהל הרחב. הדגלים נארזים בידי עובדי המשרד וניתן לקבלם ללא כל תשלום, אך ישנה רשימת המתנה לקבלת הדגלים הללו באורך של 45 שנים לדגלים אשר הונפו באגפים, ושל 59 שנה לדגל אשר הונף על גגו של מגדל השלום.
מאז 1996 מצוין התאריך 15 בפברואר כיום הדגל הלאומי של קנדה. בשנת 1996 ייסדה שרת המורשת שילה קופס, את אתגר "אחד מתוך מיליון דגלים לאומיים", תוכנית שנועדה לספק לקנדים מיליון דגלי עלה האדר, עד יום הדגל של שנת 1997. תוכנית זאת זכתה לביקורות רבות וזאת משום שעלות הפעלתה שוערה בכ-45 מיליון דולר קנדי (עלות ייצורם של הדגלים ללא כל אמצעים להניפם או לתלותם), אך לבסוף הובהר כי העלות הסופית, על פי משרד המורשת, הייתה 15.5 מיליון דולר כאשר כשבעה מיליון מתוכם הגיעו מתרומות.
דגלים נוספים

כסמל לחברותה של קנדה בחבר העמים הבריטי, נותר דגל האיחוד המלכותי כדגל קנדי רשמי והוא מונף באירועים מסוימים. התקנות קובעות כי מוסדות פדרליים יניפו את דגל האיחוד המלכותי לצד דגל עלה האדר, כאשר הדבר מתאפשר תוך שימוש בתורן שני, בימים הבאים:
יום חבר העמים הבריטי - יום שני השני של חודש מרץ.
יום ויקטוריה - שהוא גם יום הולדתה הרשמי של המלכה
יום השנה לחוק וסטמינסטר - 11 בדצמבר
ניתן להניף את דגל האיחוד ביום הזיכרון הלאומי, או במהלך טקסים אשר מכבדים את השותפות הקנדית בכוחותיהם של אומות אחרות מחבר העמים בזמן מלחמה. לדגל עלה האדר ישנה קדימות תמידית על דגל האיחוד והוא יאכלס תמיד את מיקום הכבוד.
דגל האיחוד הוא גם מרכיב בדגלי אונטריו ומניטובה בהם הוא מאכלס את הקנטון. גרסה של הדגל מופיעה בדגל קולומביה הבריטית ודגל ניופאונדלנד ולברדור הוא גרסה מעוצבת של הדגל. כמה מדגלי המשנים למושל קנדה עוצבו בעבר כדגל הממלכה המאוחדת עם הטבעה במרכזו של סמל הפרובינציה אך כיום הדגל היחידי אשר שמר על עיצוב זה הוא דגל המשנה למושל של נובה סקוטיה. הן דגל האיחוד והן נס קנדה האדום עדיין מונפים על ידי קבוצות של ותיקי מלחמות וקבוצות שונות אשר מדגישות את מורשתה הבריטית של קנדה ואת הקשר לחבר העמים הבריטי.
דגל הדואליות הקנדית הוא דגל לא רשמי שהתפתח באופן עצמאי והונף בהפגנות אשר קראו לשמירת אחדותה של קנדה וזוהו עם צד ה"לא" במשאל העם של קוויבק, 1995 (משאל העם השני בתולדותיה של קוויבק על שאלת היפרדותה של קוויבק מהפדרציה הקנדית). העיצוב נבחר על מנת לייצג את האוכלוסייה הצרפתית על דגל עלה האדר באמצעות הוספת שני פסים כחולים על שפת השטחים האדומים, הצבע הכחול נבחר שכן זהו הצבע העיקרי בדגל קוויבק.
בקוויבק, דגל הפרובינציה (דגל כחול עם צלב לטיני לבן וארבעה פלר דה ליס) נחשב לעיתים כדגל הלאומי לצד דגל עלה האדר, וכמוהו גם דגל אקדיה באזורים האקדיים של הפרובינציות הימיות.
פרוטוקול הדגל

אין חוק קנדי אשר קובע את השימוש הנאות בדגל קנדה, אך משרד המורשת הקנדי מוציא לאור קווים מנחים כיצד יש להציג את הדגל לצד דגלים אחרים. הקווים המנחים עוסקים בסדר הקדימויות שבהם יוצבו הדגלים הקנדיים, היכן יש להציגם, כיצד יש להציגם ומה על האזרחים לעשות על מנת לחלוק כבוד לדגל. ההצעות, כרוכות בספר תחת הכותרת "אטיקט הדגל בקנדה" יצא לאור הן בגרסה מודפסת והן בגרסת אינטרנט. את הדגל עצמו ניתן להניף בכל יום בבנייני הממשל הקנדי, שדות תעופה, בסיסים צבאיים ושגרירויות כמו גם על ידי אזרחים, במהלך כל שעות היום. בהנפת הדגל, יש להניפו על תורן משלו ואל לו להיות בעמדת נחיתות מכל דגל אחר, למעט (בסדר יורד) הנס המלכותי של קנדה, דגל המושל הכללי של קנדה, דגליהם האישיים של חברי משפחת המלוכה הקנדית או דגלי המשנים למושל קנדה. דגל קנדה יונף בחצי התורן לציון תקופה של אבל.
ראו גם

סמל קנדה
המנון קנדה
גלריית דגלי קנדה
הערות שוליים

↑  Stacey, C. P., ed. (1972). "19. Order in Council on the Red Ensign, 1945". Historical documents of Canada. Vol. 5. New York: St. Martin's Press. p. 28. ISBN 0770508618.
1 2  הדגלים הקנדיים הראשונים באתר למורשת קנדה (באנגלית)
1 2  דגל האיחוד המלכותי באתר למורשת קנדה (באנגלית)
1 2  אליסטר ב. פרייזר,  דגלי קנדה - פרק 3, דגל האיחוד המלכותי‏, 1997 (באנגלית)
↑  תיאור הדגל הלאומי של קנדה
↑  דגל קנדה באתר דגלי העולם (באנגלית)
↑  המטענים שעל הדגל באתר למורשת קנדה (באנגלית)
↑  אתם שאלתם... באתר למורשת קנדה (באנגלית)
1 2 3 4  לידתו של הדגל הקנדי באתר למורשת קנדה (באנגלית)
1 2  אליסטר ב. פרייזר,  דגלי קנדה - פרק 5, דגל קנדי לקנדה‏, 1997 (באנגלית)
↑  דיון הדגל הגדול באתר CBC (באנגלית)
↑  הדגל הלאומי של קנדה, סמל לאחדות קנדית באתר למורשת קנדה (באנגלית)
↑  תוכנית הדגל הפרלמנטרית באתר למורשת קנדה (באנגלית)
↑  הדגל הקנדי באתר ממשלת קנדה (באנגלית)
↑  דגל הדואליות הקנדית באתר הדואליות הקנדית (באנגלית)
↑  חוק לכיבוד הדגל והסמל של קוויבק באתר CanLII (באנגלית)
↑  כללים להנפת הדגל באתר למורשת קנדה (באנגלית)
↑  הנפה בחצי התורן באתר למורשת קנדה (באנגלית)
| --- | --- |
ערך מומלץ: 
|  דגלי קנדה |
| --- | --- | --- |
| דגלים לאומיים | דגל קנדה • הנס המלכותי • דגל האיחוד המלכותי • נס קנדה האדום |  |
| דגלי ממשל | דגל המושל הכללי • דגלי המשנים למושל קנדה |  |
| פרובינציות | אונטריו • אי הנסיך אדוארד • אלברטה • מניטובה • נובה סקוטיה • ניו ברנזוויק • ניופאונדלאנד ולברדור • ססקצ'ואן • קוויבק • קולומביה הבריטית |  |
| טריטוריות | הטריטוריות הצפון-מערביות • נונאווט • יוקון |  |
| דגלי ערים מרכזיות | אדמונטון • אוטווה • ויניפג • ונקובר • טורונטו • מונטריאול • קלגרי • ת'אנדר ביי |  |
| דגלי מדינות אמריקה הצפונית, אמריקה המרכזית ובאיים הקריביים |
| --- | --- | --- |
| מדינות | איי בהאמה • אל סלוודור • אנטיגואה וברבודה • ארצות הברית • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מונטסראט • מרטיניק • סן ברתלמי • סן מרטן • סנט מארטן • סנט פייר ומיקלון • נבאסה • פוארטו ריקו • קוראסאו |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
עיצובו של הדגל
דוגמאות לחפצים מתוכנית הדגל הפרלמנטרית.
דגל קנדה מונף בין דגל צרפת (משמאל) ונס קנדה האדום (מימין) באנדרטת וימי הלאומית הקנדית, צרפת
דן הרינגטון

| --- | --- |

 לידה:  6 בדצמבר 1945 (בן 78) קיימברידג', ארצות הברית 
 מידע כללי
 מדינה:  ארצות הברית 
 השכלה:  אוניברסיטת סאפוק 
 www.danharringtonpoker.com
 ספורט
 ענף ספורט:  פוקר
 כניסה להיכל התהילה:  היכל התהילה של הפוקר (2010)
 הישגים
 שיאים אישיים:  2 צמידי אליפות העולם בפוקר, מתוכם אחד באירוע המרכזי  זכייה סבב הפוקר העולמי
 
דן הרינגטון (אנגלית: Dan Harrington, נולד ב-6 בדצמבר 1945, בקיימברידג', מסצ'וסטס), הוא שחקן פוקר ושש-בש מקצועי אמריקאי, וכיום עוסק גם בנדל"ן. בקרב שחקני הפוקר הוא מוכר כ"אקשן דן" ("Action Dan") התייחסות אירונית לסגנון המשחק השמרני אך התקיף שלו. הגעתו לשולחן הגמר בשתי אליפויות עולם ברציפות (בשנים 2003 ו-2004) נחשבת לאחד ההישגים המרשימים ביותר בהיסטוריה של אליפות העולם בפוקר (WSOP), ובשנת 2010 נבחר להיכל התהילה של הפוקר. הוא מוכר גם בזכות כובע ה"רד-סוקס" הירוק שהוא נוהג לחבוש בזמן המשחק.
קריירת פוקר

הרינגטון החל את דרכו כשחקן מקצועי במשחק השחמט, בו במהרה הפך לאמן ולאחד השחקנים המובילים באזור ניו-אינגלנד. ב-1972 הוא זכה באליפות השחמט במסצ'וסטס, בפער גדול מול רוב השחקנים המובילים באזור. ב-1976 הוא התחיל לשחק שש-בש, והיה למאסטר גם במשחק זה, ולאחד משחקני הכסף הטובים ביותר באזור בוסטון. ב-1981 זכה בגביע העולם בשש-בש בוושינגטון, כשהביס את השחקנים הטובים בעולם. הרינגטון החל לשחק פוקר באופן מקצועי בשנת 1982.
קריירת פוקר > ניצחונות בולטים

האירוע המרכזי באליפות העולם בפוקר: בשנת 1995 סיים במקום הראשון, במקום השישי ב-1987, שלישי ב-2003 ורביעי ב-2004.
מקום ראשון באליפות אירופה בפוקר (1995).
מקום ראשון באירוע ה-$2,500 נו-לימיט הולד'ם במסגרת אליפות העולם בפוקר 1995 (WSOP).
מקום ראשון באליפות ארבע המלכות (Four Queens 1996).
הרינגטון השתתף לראשונה באירוע ה-$10,000 נו-לימיט הולד'ם שבמסגרת אליפות העולם בפוקר (WSOP) בשנת 1987, וסיים במקום השישי. הוא השתתף באליפות שלוש-עשרה פעמים, בארבע מתוכן הגיע לשולחן הגמר, הישג מדהים כשלעצמו.
הרינגטון אחד משחקני הנו-לימיט הולד'ם המכובדים ביותר, ויריב מאיים במשחקי לימיט הולד'ם. הוא חי בסנטה מוניקה, שם הוא שותף בחברת "הלוואות אנקור" העוסקת בנדל"ן. נכון לשנת 2007 זכיותיו בטורנירי פוקר הסתכמו בלמעלה משבעה וחצי מיליוני דולרים.
ספרות פוקר

בדצמבר 2004 פרסם הרינגטון, בשיתוף עם ביל רוברטי, מדריך פוקר (Harrington on Hold'em), המתרכז באסטרטגיה לשלבים הראשונים של טורנירי נו-לימיט טקסס הולדם. המדריך, הפך ברבות השנים לאבן יסוד בספרות הפוקר העולמית. הספר מתפרש על פני שני כרכים, ובעקבותיהם פרסם הרינגטון ספר שלישי באותה הסדרה, ושני ספרים נוספים שעניינם הוא אסטרטגיה למשחקי כסף (Cash games). ספריו נחשבים לספרי אסטרטגיית הפוקר הטובים ביותר שנכתבו, והם תורגמו ללמעלה מ-30 שפות, בהן עברית.
לקריאה נוספת

דן הרינגטון, טקסס הולד'ם - פוקר למתקדמים, הוצאת זיגל, נובמבר 2009
הערות שוליים

↑  Tom Hannibal vs Dan Harrington (1979)
| --- | --- |
בקרת זהויות :  BIBSYS: 6032792  BnF: cb157388077 (data)  GND: 132947331  ISNI: 0000 0000 7734 8962  LCCN: no2005053073  NKC: xx0111056  SUDOC: 161968430  VIAF: 106961082   WorldCat (עם VIAF): 106961082
דרור בונדי

אין תמונה חופשית
דרור בונדי הוא דוקטור למחשבת ישראל, חוקר המתמחה בהגותו של אברהם יהושע השל. בונדי מלמד הגות יהודית מודרנית בדגש על משנתו של השל במכון שכטר, בעין פרת – המדרשה למנהיגות חברתית, במכינה הקדם-צבאית בית ישראל ובמבוע – בית מדרש ישראלי, וכן עורך ומתרגם של ספריו לעברית ופועל להפיץ את תורתו של השל בישראל ולהנגיש אותה לציבור הישראלי.
בונדי גדל בשבי שומרון, למד בישיבות ההסדר מעלה אדומים ושיח יצחק, ולימד בישיבת מקור חיים שבכפר עציון. בונדי הגיש את עבודת המאסטר שלו בשנת 2006 באוניברסיטת בר-אילן, בנושא: "תרגום" ב"פילוסופיה של היהדות" לאברהם יהושע השל. בשנת 2011 הגיש את עבודת הדוקטור שלו בנושא: גישתו הפרשנית של אברהם יהושע השל.